מגפת הקורונה בהודו

מגפת הקורונה, בה נדבקו רבים בנגיף הקורונה בהודו, התפשטה אל המדינה בסוף ינואר 2020. ב-30 בינואר הודיעה הודו על מקרה הדבקה ראשון מנגיף הקורונה בשטחה. משרד הבריאות ההודי הודיע כי מדובר בצ'אקמק קו צ'אמאטקר (चकमक को चमत्कार) סטודנטית מקרלה שנמצאת בדרום-מערב המדינה. ב-3 במרץ פרסמה הודו אזהרת מסע לאיראן, סין, דרום קוריאה ואיטליה עקב התפשטות נגיף הקורונה, ביקשה מאזרחיה לשקול נסיעה למדינות אלו, וביטלה ויזות של אזרחים מאותן מדינות אשר נגועות בנגיף הקורונה. ב-11 במרץ הודיעה הודו כי היא משהה את הוויזות למדינה והיא סוגרת את גבולותיה עד 15 באפריל. בנוסף על כך, דווח כי חלק ממדינות הודו החליטו על סגירת כל בתי הספר, בתי קולנוע וגבולותיהן הימיים. ב-13 במרץ הודיעה הודו על מקרה המוות הראשון בשטחה מנגיף הקורונה- אדם בן 76, ממדינת קרנאטקה. ב-20 במרץ הודיעה הודו על ביטול כל הטיסות הבינלאומיות הנכנסות למשך שבוע לפחות בשל התפשטות נגיף הקורונה. ב-21 במרץ הוציאה חברת התעופה הישראלית, אל על, טיסת חילוץ מיוחדת מהעיר מומבאי, וזאת בעקבות החלטת ראש ממשלת הודו, נרנדרה מודי, לסגור את שמי הודו החל מ-22 במרץ למשך כשבוע בשל התפשטות נגיף הקורונה. ב-24 במרץ הכריז ראש ממשלת הודו, נרנדרה מודי, על סגר שיימשך שלושה שבועות בכל רחבי המדינה - שבה מתגוררים 1.3 מיליארד בני אדם - במטרה לבלום את התפשטות נגיף הקורונה. בעקבות הכרזת הסגר הכללי, החלה תנועה מסיבית של בני המעמד הנמוך מהערים בהן הם עבדו לכפרים בהם נמצאות משפחותיהן. התנועה בלתי נשלטת של מיליונים, בצפיפות ללא בקרה, עלולה הייתה לגרום להפצת המחלה במהירות למקומות נרחבים. המאבק בהודו נגד המגפה הגיע אף לביוש בחסות החוק. כך למשל, בעיר הצפונית מירוט, המשטרה הכריחה אנשים שהפרו את העוצר להניף שלטים עליהם כתוב "אני חבר של נגיף הקורונה" או "אני אויב החברה". ב-28 במרץ הודיעה הודו על מקרה מוות ראשון מנגיף הקורונה בקרלה, בה התפרץ נגיף הקורונה לראשונה במדינה. ב-13 באפריל דווח כי נתפסו יותר מ-10 תיירים אשר הפרו את הנחיות הסגר, ונענשו על כך על ידי כתיבת המשפט: "לא נשמעתי להנחיות, אני מצטער" ב-500 עותקים על דף נייר. ב-14 באפריל הודיע ראש ממשלת הודו, נרנדה מודי בהצהרה שמסר בטלוויזיה על הארכת הסגר ברחבי המדינה עד ל-3 במאי. ב-20 באפריל, ראש הממשלה הכריז על הקלה בהגבלות הסגר במטרה להחיות בשלבים את המשק והפעילות הכלכלית במדינה, זאת על אף שביממה האחרונה נרשמה עלייה של כ-1,500 נדבקים בנגיף, המספר הגבוה ביותר עד אז. יצרני חומרת טכנולוגיה, חקלאים ותעשיות באזורים כפריים הורשו לחדש את הפעילות כדי להתחיל להחיות את הכלכלה במדינה. ב-1 במאי, הסגר הוארך עד 17 במאי. אחר כן, הוא הוארך עד סוף מאי. ב-30 במאי, האריכה הודו עד 30 ביוני את הסגר ב"אזורים נגועים". עם זאת במקומות אחרים היא תאפשר פתיחה מחדש של מסעדות, קניונים ובתי תפילה - החל ב-8 ביוני. ב-20 במאי, הוצגה חבילת תמריצים ממשלתיים בהיקף של 266 מיליארד דולר. נאסרו פשיטות רגל למשך שנה. מאז יוני פרסם משרד הפנים ההודי הנחיות חודשיות (אנ'). הסגר הוסר ביוני. הוטל עוצר לילי. ביולי הוטלו סגרים מקומיים במקומות כמו גואה. ביולי הגיעה הודו למקום השלישי במספר המקרים המאומתים. ב־16 בספטמבר נשבר שיא התחלואה היומי בהודו, עם מעל 97,000 מקרים חדשים ביממה. מרבית המאובחנים היו תושבי מערב מהרשטרה ובמדינות הדרומיות טמיל נאדו, אנדרה פרדש, טלנגנה וקרנטקה. מאז ניכרה ירידה בקצב ההדבקות, ובאוקטובר מספר ההדבקות ירד למתחת ל־60,000 מקרים ביממה. בנובמבר נבלמה הירידה. בסוף החודש, החלה ירידה מחודשת. לאחר שפל בפברואר 2021, החלה עליה איטית שהאיצה בהמשך. זן קורונה חדש שנחשד כמדבק יותר נתגלה. התראה לגביו זכתה להתעלמות. בתי החולים סבלו מעומסים ומבצע חיסון האוכלוסייה התנהל באיטיות. היה מחסור בחמצן. הוטלו הגבלות לפי אזור בניסיון לרסן את התפשטות הנגיף. הודו גם הפעילה את הצבא לסיוע במשבר, ששחרר חמצן ממאגריו והציב אנשי רפואה במילואים בבתי החולים, כדי להקל מהלחץ על הרופאים. ב-11 במאי 2021, הודו שברה את שיא מספר המתים היומי שלה, עם 4,205 מתים. השיא הקודם היה 4,187 מתים ביום (7 במאי 2021). במקביל, מספר הנדבקים המדווח החל לרדת לאחר שיא ב-6 במאי 2021. הירידה נמשכה ביוני. ב-21 באוקטובר 2021, הודו שברה שיא ועשתה שימוש בכמיליארד חיסונים. בסוף דצמבר 2021, החלה עליה בכמות הנדבקים. הוטלו הגבלות אזוריות. כך בתחילת ינואר 2022 בדלהי הוטל עוצר סוף שבוע ובפנג'אב הוטל עוצר לילה. העלייה נמשכה בינואר 2022. בעקבות הסגר, ועמו הפחתת הפעילות התעשייתית בהודו, הפך נהר היאמונה לנקי מזיהום לדברי תושבי המקום. אוויר נקי יותר הגדיל את תפוקת החשמל של פנלים סולריים במדינה, בשיעור שחוקרים העריכו שהגיע עד ל-8% בשיאו. הודו הורתה במרץ 2020 על סגירת בתי הספר היסודיים וחטיבות הביניים לתקופה בלתי מוגבלת — החלטה שהשפיעה על 200 מיליון ילדים. רק חלק מבתי הספר חזרו לפעילות פרונטלית. רק 8% מהבתים היו מצוידים במחשב ואינטרנט. בעשורים האחרונים הוקמו בהודו יותר ממיליון מקלטים שסיפקו לילדים עניים אוכל, חיסונים, בגדים ולימודים בסיסיים ואולם מרביתם נסגרו. ב-2014 עבדו בהודו מיליוני ילדים והתקשו באכיפת החוק שמגביל זאת לעיתים. ב-2016, בהצהרה שפרסמה יוניצ"ף נטען כי להערכתה הועסקו בהודו 10.2 מיליון ילדים. החל משנת 2016 עבודת ילדים נאסרה בהודו מתחת לגיל 14, אלא אם מדובר בעסק משפחתי. ואולם לפי יוניצ"ף, המגפה גרמה לכך שהפיקוח התרופף. ילדים רבים החלו לעסוק במגוון עבודות בתעשייה. כמו בשאר העולם, התלבטו לגבי פתיחת מערכת החינוך. באפריל, היו עדויות להחמרת האלימות המשטרתית כתוצאת לוואי מאמצעי האכיפה של מגבלות הקורונה. בנובמבר פורסם שהודו שקעה במיתון בפעם הראשונה מאז עצמאותה, לאחר שכלכלתה, השלישית בגודלה באסיה, התכווצה רבעון שני ברציפות. לפי חלק מהמומחים, חל גידול בתעסוקת נשים במדינה. ושינוי במאזן הכוחות המגדרי. אחרים סותרים זאת וטוענים כי המצב הנוכחי ירחיב את הפערים המגדריים בין גברים לנשים. הענקת פרסי קולנוע שהייתה צריכה להיערך ב-27 במרץ בוטלה. כמו כן במרץ נעצרו כל הפקות של סרטים וסדרות טלוויזיה. רשתות הכבלים הודיעו על ביטול תשלום למספר ערוצים למספר חודשים. תעשיית הסרטים ההינדיים הפסידה בשנה זו 284 מיליון דולר לפי הערכה. אתר האינטרנט הרשמי של מגפת הקורונה בהודו מדיה וקבצים בנושא מגפת הקורונה בהודו בוויקישיתוף כשל-1.3 מיליארד איש אסור לצאת מהבית: הודו הכריזה על סגר כללי, באתר מעריב אונליין, 24 במרץ 2020 יואב קרני, ‏פרשנות - סגר הזוועה בהודו: מודי נתן 4 שעות, והעניים החלו לצעוד | פרשנות, באתר גלובס, 1 באפריל 2020 ניו יורק טיימס, בקרב מאות מיליוני פועלים בהודו, הפחד מהרעב גובר על הפחד מקורונה, באתר הארץ, 11 באפריל 2020 חודש של סגר לא שיפר את עקומת הקורונה בהודו. מודי: אנו במלחמה, באתר הארץ, 26 באפריל 2020 שני אשכנזי, ‏קדחת, מלריה מונסונים וקורונה: "הסערה המושלמת" של הודו, באתר גלובס, 1 באוגוסט 2020 מבצע החיסונים הגדול בעולם: הודו החלה בחיסון 1.4 מיליארד תושביה, באתר וואלה, 16 בינואר 2021 עמית ולדמן, ‏תעלומה בהודו: מומחים מתקשים להסביר את הירידה הדרמטית במספר הנדבקים, באתר ‏מאקו‏, 16 בפברואר 2021 מעיין גוטנמכר, ‏עברה את ברזיל: הודו כעת במקום השני בעולם במספר הנדבקים בקורונה, באתר ‏מאקו‏, 12 באפריל 2021 קים לגזיאל, "פגישות מתבטלות כי חבר צוות מת מקורונה": הגל השני בהודו הפך לצונאמי, באתר TheMarker‏, 22 באפריל 2021 יואב זהבי, מחיר הפופוליזם: הזן ההודי גובה מחירים כבדים - אך את האצבע המאשימה צריך לכוון אל מקבלי ההחלטות, באתר כאן, 25 באפריל 2021 אי-פי, "המגפה בולעת אותנו" | הודו כורעת תחת הקורונה, ובתי הקברות לא עומדים בקצב, באתר הארץ, 25 באפריל 2021 הצרות של הודו: קורונה, פטרייה קטלנית וציקלון נוסף, באתר ynet, 24 במאי 2021 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל David Reid, India confirms its first coronavirus case, CNBC, ‏30 בינואר 2020 (באנגלית) OpIndia Staff, Coronavirus cases in India: Govt issues fresh travel advisory, cancels e-visa to 4 countries, asks citizens to avoid travelling to Italy, China, Korea and Iran, OpIndia, ‏3 במרץ 2020 (באנגלית) קורונה: הודו סוגרת את גבולותיה למשך חודש, באתר מעריב אונליין, 11 במרץ 2020 Niharika Sharma, Some Indian states shut down schools and cinemas and seal borders as Covid-19 cases cross 60, qz.com, ‏11 במרץ 2020 (באנגלית) Adam Withnall, India confirms first Covid-19 death as horror story of virus mismanagement emerges, The Independent, ‏13 במרץ 2020 (באנגלית) India bans incoming international flights for a week over coronavirus, CNA, ‏20 במרץ 2020 (באנגלית) איתי בלומנטל, אל על תוציא טיסת חילוץ מהודו במוצאי שבת, באתר ynet, 20 במרץ 2020 COVID-19, מתוך האתר של ממשלת הודו, נכון לתאריך 22 במאי 2023 בשעה 05:30 לפי הערכת אוכלוסיית מדינות וטריטוריות בהודו לשנת 2021 Top Indian States by Population מספר החיסונים שניתנו גדול ממספר המתחסנים, כי חלק קיבלו כבר 2 מנות סוכנויות הידיעות, סגר בהודו: "איסור מוחלט על יציאה מהבתים", באתר ynet, 24 במרץ 2020 יואב קרני, ‏פרשנות: סגר הזוועה בהודו: מודי נתן ארבע שעות, ודלת-העם החלה לצעוד מאות קילומטרים, באתר גלובס, 1 באפריל 2020 כשל-1.3 מיליארד איש אסור לצאת מהבית: הודו הכריזה על סגר כללי, באתר מעריב אונליין, 24 במרץ 2020 Sangeeta Ojha, Kerala reports first coronavirus death; India death toll rises to 20, Livemint, ‏28 במרץ 2020 (באנגלית) סוכנויות הידיעות, ‏לאחר שהפרו הנחיות סגר בהודו: ישראלים נדרשו לכתוב התנצלות ולהגישה למשטרה, באתר מעריב אונליין, 12 באפריל 2020 הודו: הסגר הוארך עד ל-3 במאי, מניין הנדבקים בקורונה חצה את ה-10,000, באתר ynet, 14 באפריל 2020 עמית ולדמן, ‏הודו: על אף הגידול המשמעותי בחולי הקורונה - הוחלט על הקלות בסגר, באתר ‏מאקו‏, 20 באפריל 2020 Lockdown extended till 17 May: What will open, remain closed, Livemint, ‏2020-05-01 (באנגלית) רינת אשכנזי, ‏משבר הקורונה מאלץ את הודו להדביק פערים, באתר גלובס, 20 במאי 2020 יוסף חרש, גם זו שיטה למנוע קריסה כלכלית: הודו אוסרת על פשיטות רגל למשך שנה, באתר TheMarker‏, 18 במאי 2020 מיליון נדבקים בהודו, 2 מיליון בברזיל - ושיא חדש בארה"ב, באתר ynet, 17 ביולי 2020 הקורונה ממשיכה להשתולל בהודו, באתר www.israelhayom.co.il "פוקושימה ביולוגית" בברזיל: 4,000 מתים מקורונה ביממה, באתר ynet, 7 באפריל 2021 עדכוני קורונה, באתר מכון דוידסון, ‏12 באפריל 2021 Joe Wallen; Jordan Kelly-Linden; Marnie Gill, ‏Watch: How the Covid-19 Indian variant is overwhelming hospitals and crematoriums | Dispatch, The Telegraph, 21 April 2021 New 'double mutant' Covid variant found in India, BBC News, ‏2021-03-24 (באנגלית בריטית) עמית ולדמן, ‏"מצב חירום לאומי": הודו שברה שיא עולמי במספר המאומתים ביממה, באתר ‏מאקו‏, 22 באפריל 2021 המדענים ההודים הזהירו מפני הווריאנט - הממשלה התעלמה, באתר כאן-תאגיד השידור הישראלי שני אשכנזי, ‏הקורונה בהודו: אפילו 4 מיליון חיסונים בייצור עצמי ביום לא עוזרים, באתר גלובס, 21 באפריל 2021 שיא קורונה מחריד בהודו, עומדים בתור לקנות חמצן לאבא: "מכרתי תכשיטים של אשתי", באתר ynet, 22 באפריל 2021 שיא נדבקים עולמי: "המגפה בהודו - צונאמי", באתר ynet, 24 באפריל 2021 רכבת אווירית להודו: "הנגיף בולע אותנו כמו מפלצת", באתר ynet, 26 באפריל 2021 האסון בהודו מתפשט לנפאל, הגבלות רמדאן במצרים, באתר ynet, 5 במאי 2021 4,000 מתו ביום אחד בהודו: תולים עירוי מעצים, באתר ynet, 8 במאי 2021 שורפים גופות בפארקים וחניות: מספר המתים מקורונה בהודו עלה ל-200 אלף, באתר וואלה, 28 באפריל 2021 https://m.timesofindia.com/india/all-time-high-indias-daily-covid-19-deaths-rise-by-a-record-4205/amp_articleshow/82566718.cms קים לגזיאל, התפרצויות מחודשות מטלטלות את העולם – וזן חדש עוד יותר של קורונה זוהה בהודו, באתר TheMarker‏, 23 ביוני 2021 Kumar, Hari (2021-10-21). "India's vaccine campaign hits a billion doses, marking a turnaround after early stumbles". The New York Times (באנגלית אמריקאית). ISSN 0362-4331. נבדק ב-2021-10-21. Delhi Weekend Curfew News LIVE Updates: Delhi imposes weekend curfew; buses & metro trains to run with full capacity - The Economic Times, economictimes.indiatimes.com מגפת הקורונה: עדכונים אחרונים, באתר מגפת הקורונה: עדכונים אחרונים, ‏2022-01-16 רויטרס, הודו בסגר: הנהר המזוהם הפך לנקי, באתר ynet, 5 ביוני 2020 ארז רביב, ‏אוויר נקי יותר הגדיל את תפוקת החשמל של פנלים סולריים בהודו, באתר דבר העובדים בארץ ישראל, 3 באוגוסט 2020 עושים לנו בית ספר: כך נראים הלימודים בצל הקורונה בעולם, באתר גלובס, 23 באוקטובר 2020 עדי ברק ואדר פרימור, עם בדיקות זריזות ומערך היברידי: 73% ממדינות ה־OECD פתחו את בתי הספר, באתר כלכליסט, 4 באוקטובר 2020 15 שעות ביום ושכר רעב. חיי ילד עובד בהודו, באתר ynet, 13 באוקטובר 2014 אוריאל לוי, ‏חוק שנוי במחלוקת הנוגע להעסקת ילדים אושר בפרלמנט ההודי, באתר דבר העובדים בארץ ישראל, 27 ביולי 2016 To reopen schools or not? Many states in dilemma - Times of India, The Times of India גיא לוריא, משטר קורונה, באתר המכון הישראלי לדמוקרטיה, ‏13 באפריל 2020 צוות גלובל, וול סטריט נסגרה בשיא; הנפט בשבוע הטוב מאוקטובר - קפץ ב-7%, באתר TheMarker‏, 27 בנובמבר 2020 ספיר פולק, ‏מחקרים מעלים: התפשטות הקורונה משנה את מעמדן של נשים במדינות נחשלות, באתר מעריב אונליין, 4 באוקטובר 2020 אדר פרימור, בניו יורק בתי הקולנוע נפתחו, באיחוד האירופי האולמות עדיין נעולים, באתר כלכליסט, 6 במרץ 2021